Тренингілік жаттығу. «Жақсылық»

1-кезең – жақсылық ұғымына қандай адами қасиеттер жататындығын табыңыздар.

2-кезең – жақсылық ұғымының құрамына қандай адами әрекеттер енетінін табыңыздар.

3-кезең – жақсылық ұғымының «достық», «махаббат» т.б. адамгершілік құндылықтарының қалыптасуындағы орнын анықтаңыздар.

4-кезең – жақсылық ұғымының антонимін табыңыздар және оның адамға, адами қарым-қатынасқа зияндығын тізіп жазыңыздар.

5-кезең – жақсылық ұғымының мәнін анықтаңыздар.

Тренингілік жаттығу. «Дос іздеймін»

Оқытушы тегін хабарландырулар жариялайтын ерекше газеттің редакторы рөлін атқарады. Газет «Дос іздеймін» деп аталады. Әрқайсыс бұл газетке дос іздейтініңіз жөнінде хабарландыру бере аласыз. Бұл хабарландыруда сөздердің саны мен әріптердің өлшеміне ешқандай шек қойылмайды. Хабарландырулар әр түрлі формада болуы мүмкін. Болашақ досыңыздың қандай қасиеттерінің болғанын қалйсыз, тіпті оның суретін салсаңыз да болады. Өзіңіз туралы айтсаңыз да болады. Тек есіңізде болсын, хабарландырулар көп болғандықтан, өзіңіздің хабарландыруыңызды көркем безендіруіңіз қажет.

Дайындыққа он минут уақыт беріледі. Берілген уақыт өткенде оқытушы хабарландыруларды қабырғаға іліп қоюды өтінеді, бірақ аты-жөндеріңіз жазылмайды. Хабарландырулармен танысып болғаннан кейін өзінің назарын аударған хабарландыруға қызыл түсті дөңгелек салуы керек және ол хабарландыру берген адаммен байланысуға дайын. Таңдаудың санын үшке дейін шектеуге болады.